CELEX: 31993D0431
Language: el
Date: 1993-06-28 00:00:00
Title: 93/431/ΕΟΚ: Απόφαση της Επιτροπής της 28ης Ιουνίου 1993 σχετικά με την καθιέρωση των οικολογικών κριτηρίων για την απονομή του κοινοτικού οικολογικού σήματος σε πλυντήρια πιάτων

Avis juridique important

|

31993D0431

93/431/ΕΟΚ: Απόφαση της Επιτροπής της 28ης Ιουνίου 1993 σχετικά με την καθιέρωση των οικολογικών κριτηρίων για την απονομή του κοινοτικού οικολογικού σήματος σε πλυντήρια πιάτων  

Επίσημη Εφημερίδα αριθ. L 198 της 07/08/1993 σ. 0038 - 0040 Φινλανδική ειδική έκδοση: Κεφάλαιο 15 τόμος 12 σ. 0233  Σουηδική ειδική έκδοση: Κεφάλαιο 15 τόμος 12 σ. 0233 

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουνίου 1993 σχετικά με την καθιέρωση των οικολογικών κριτηρίων για την απονομή του κοινοτικού οικολογικού σήματος σε πλυντήρια πιάτων(93/431/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 880/92 του Συμβουλίου της 23ης Μαρτίου 1992 σχετικά με κοινοτικό σύστημα απονομής οικολογικού σήματος (1), και ιδίως το άρθρο 5,  Εκτιμώντας:  ότι το άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 880/92 προβλέπει ότι οι όροι για την απονομή του κοινοτικού οικολογικού σήματος καθορίζονται ανά κατηγορία προϊόντων- ότι στο άρθρο 10 παράγραφος 2 του κανονισμού (ΕΟΚ) αριθ. 880/92 δηλώνεται ότι η οικολογική επίδοση ενός προϊόντος αξιολογείται σε σχέση με τα ειδικά κριτήρια που καθορίζονται για τις κατηγορίες προϊόντων- ότι το άρθρο 5 παράγραφος 1 δεύτερο εδάφιο του κανονισμού (ΕΟΚ) αριθ. 880/92 προβλέπει περαιτέρω ότι οι κατηγορίες προϊόντων, τα ειδικά για κάθε κατηγορία οικολογικά κριτήρια και η αντίστοιχη διάρκεια ισχύος τους, καθορίζονται με τη διαδικασία του  άρθρου 7 του εν λόγω κανονισμού, έπειτα από τη διαδικασία διαβούλευσης του άρθρου 6- ότι, σύμφωνα με το άρθρο 6 του κανονισμού (ΕΟΚ) αριθ. 880/92, η Επιτροπή έχει συμβουλευτεί τους κύριους ενδιαφερόμενους κύκλους στα πλαίσια ενός γνωμοδοτικού σώματος- ότι τα προβλεπόμενα μέτρα είναι σύμφωνα με τη γνώμη της συμβουλευτικής επιτροπής που προβλέπεται στο άρθρο 7 του κανονισμού (ΕΟΚ) αριθ. 880/92,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η κατηγορία προϊόντων στην οποία αναφέρεται η απόφαση ορίζεται ως εξής:  Πλυντήρια πιάτων που πωλούνται στο ευρύ κοινό, στο εξής "κατηγορία προϊόντων".  Άρθρο 2  Η περιβαλλοντική επίδοση της κατηγορίας προϊόντων αξιολογείται σε σχέση με τα ειδικά οικολογικά κριτήρια που καθορίζονται στο παράρτημα.  Άρθρο 3  Ο ορισμός κατηγορίας προϊόντων και τα ειδικά οικολογικά κριτήρια για την κατηγορία προϊόντων ισχύουν έως τις 30 Ιουνίου 1996.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 28 Ιουνίου 1993.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής (1) ΕΕ αριθ. L 99 της 11. 4. 1992, σ. 1.    ΠΑΡΑΡΤΗΜΑ   ΚΡΙΤΗΡΙΑ ΟΙΚΟΛΟΓΙΚΟΥ ΣΗΜΑΤΟΣ ΓΙΑ ΠΛΥΝΤΗΡΙΑ ΠΙΑΤΩΝ   Α. Βασικά κριτήρια  Τα κριτήρια αυτά βασίζονται στις μείζονες περιβαλλοντικές επιπτώσεις, όπως προβάλλονται στην εκτίμηση για ολόκληρη τη διάρκεια του κύκλου ζωής. Πρέπει να έχουν επιτευχθεί όλα τα οριακά επίπεδα ώστε να υφίσταται καταλληλότητα για  απονομή οικολογικού συστήματος.  i) Κατανάλωση ενέργειας Μοντέλα κανονικού μεγέθους (10 ή περισσότερα πλήρη σερβίτσια) Η συσκευή πρέπει να καταναλώνει λιγότερη ή ίση ηλεκτρική ενέργεια με 0,125 KWh ανά πλήρες σερβίτσιο σε δοκιμασία IEC 436.  Μοντέλα περιορισμένων διαστάσεων και συνεπτυγμένα (λιγότερα από 10 πλήρη σερβίτσια) Η συσκευή πρέπει να καταναλώνει λιγότερη ή ίση ηλεκτρική ενέργεια με 0,15 KWh ανά πλήρες σερβίτσιο σε δοκιμασία IEC 436.  ii) Κατανάλωση νερού Μοντέλα κανονικού μεγέθους (10 ή περισσότερα πλήρη σερβίτσια) Η συσκευή πρέπει να καταναλώνει λιγότερο ή ίσο των 1,85 λίτρων νερού ανά πλήρες σερβίτσιο σε δοκιμασία IEC 436.  Μοντέλα περιορισμένων διαστάσεων και συνεπτυγμένα (λιγότερα από 10 πλήρη σερβίτσια) Η συσκευή πρέπει να καταναλώνει λιγότερο ή ίσο των 2,25 λίτρων νερού ανά πλήρες σερβίτσιο σε δοκιμασία IEC 436.  Β. Κριτήρια βέλτιστης λειτουργίας  Τα κριτήρια βέλτιστης λειτουργίας αναφέρονται σε χαρακτηριστικά ενός πλυντηρίου πιάτων που έχουν μικρότερη συμβολή στις γενικότερες περιβαλλοντικές επιπτώσεις του προϊόντος. Τα εκάστοτε απαραίτητα επίπεδα για τα  κριτήρια αυτά αντικατοπτρίζουν τη βέλτιστη περιβαλλοντική λειτουργία. Τα κριτήρια αυτά πρέπει να έχουν επιτευχθεί στο σύνολό τους ώστε να υφίσταται καταλληλότητα για απονομή οικολογικού σήματος.  i) Οδηγίες χρήσης 1. Πάνω στη συσκευή πρέπει να υπάρχει σαφής σήμανση των καταλλήλων θέσεων σύμφωνα με το είδος του φορτίου (π.χ. υαλικά, πορσελάνη, χύτρες και τηγάνια, πιατικά) καθώς και το βαθμό του εδάφους.  2. Σε περίπτωση που παρέχεται ξηρός θερμός αέρας πρέπει η χρήση του να αποτελεί επιλογή και όχι να γίνεται αυτόματα.  3. Πρέπει να βρίσκονται σαφείς οδηγίες επάνω στη συσκευή για λειτουργία με πλήρες φορτίο, κατά το δυνατόν.  4. Ο καταναλωτής πρέπει να διαθέτει σαφείς οδηγίες σχετικά με:  - σύσταση για ρύθμιση της δόσης του απορρυπαντικού ανάλογα με το βαθμό εδάφους,  - σύσταση για ρύθμιση της δοσολογίας αλάτων ανάλογα με τη σκληρότητα του νερού,  - σύσταση για την κατάλληλη εγκατάσταση της συσκευής ώστε να γίνεται βέλτιστη εκμετάλλευση της χρήσης ζεστού και κρύου νερού, σε περίπτωση που η συσκευή διαθέτει αυτήν τη δυνατότητα, συμπεριλαμβανομένης σύστασης σχετικά με το χρησιμοποιούμενο καύσιμο  για θέρμανση νερού οικιακών χρήσεων,  - σύσταση να αποφεύγεται η έκπλυση αντικειμένων πριν από την τοποθέτησή τους στο πλυντήριο πιάτων,  - σύσταση για τη βέλτιστη χρήση της επιλογής για κράτηση της συσκευής μετά την έκπλυση, εάν υπάρχει η δυνατότητα,  - σύσταση για τη βέλτιστη χρήση της επιλογής για χρησιμοποίηση ξηρού θερμού αέρα, εάν υπάρχει η δυνατότητα,  - πληροφόρηση σχετικά με την ενεργειακή κατανάλωση της συσκευής στα διάφορα προγράμματα πλύσης, καθώς και με χρησιμοποίηση ή όχι ξηρού θερμού αέρα,  - πληροφόρηση σχετικά με την κατανάλωση νερού της συσκευής στα διάφορα προγράμματα πλύσης και τις διάφορες επιλογές,  - σύσταση σχετικά με την κατασκευή της συσκευής από ανακυκλώσιμα υλικά, καθώς και σχετικά με την ανάλογη τελική της διάθεση.  ii) Ενθάρρυνση της ανακύκλωσης Τα παρακάτω υλικά, όπου απαντώνται σε κατασκευαστικά μέρη σε ποσότητες άνω των 50 g, πρέπει να διαθέτουν μόνιμη σήμανση αναγνώρισης του υλικού:  - πολυπροπυλένιο,  - πολυστυρόλιο,  - PVC,  - HDPE,  - LDPE,  - ABS,  - πολυαμίδιο,  - άλλα υλικά.  Για τη σήμανση πρέπει να γίνεται χρήση των συμβόλων ή συντετμημένων όρων που αναφέρονται στο ISO 1043.  Γ. Κριτήρια επίδοσης  i) Επίδοση πλύσης Η συσκευή πρέπει να επιτυγχάνει τουλάχιστον 85 % απόδοση πλύσης σε δοκιμή IEC 436.  ii) Επίδοση στεγνώματος Η συσκευή πρέπει να επιτυγχάνει τουλάχιστον 70 % απόδοση στεγνώματος σε δοκιμή IEC 436.